जे आर आर टोल्किएन

जन रोनाल्द रूएल तल्किन छम्ह अंग्रेजी च्वमि व भाषाशास्त्री ख। वय्कलं उच्च काल्पनिक कृति द हबित व द लर्द अफ द रिंग्स च्वयादिगु ख।

सन् १९२५ निसें सन् १९४५ तक तल्किन अक्सफर्द विश्वविद्यालयय् एंग्लो-स्याक्सनया रलिन्सन व बोसवर्थ प्राध्यापक व पेमब्रोक कलेजया फेलो जुयादिल। थ्व धुंका अक्स्फर्द विश्वविद्यालय दुने हे वय्कः अंग्रेजी भाषा व साहित्यया मेर्टन प्रोफेसर व मेर्टन कलेजया फेलो जुयादिल व सन् १९४५ निसें सन् १९५९तक थःगु सेवानिवृत्तिया ई तक थ्व पदय् आसीन जुयादिल। तल्किन च्वमि सीएस लुइसया नापंया पासा नं ख। वय्कः निमं अनौपचारिक साहित्यिक संवाद समूह द इंकलिंग्सया सह-सदस्य नं जुयादिल। 

तल्किनया मृत्यु धुंका वय्कःया काय् क्रिस्टोफरं थःगु अबुया  व्यापक नोट् व अप्रकाशित पांडुलिपिइ आधारित ज्याया छ झ्वः पिथनादिल। थ्व झ्वलय् छगू पिथना द सिल्मारिलियन नं ख। थ्व सफू द हबित व द लर्द अफ द रिंग्स नापं वय्कलं अरदा नांया छगू काल्पनिक हलिं दयेकादिल व उकिया दुने भीतर मध्य-बंग्वारा (मिदल अर्थ)या बारेय् बाखँ, चिनाखँ, काल्पनिक इतिहास, आविष्कृत भाषा व साहित्यिक च्वखँया छगू वृहद पुचः दयेकादिल। 

स्वयादिसँ
 च्वमि

पुचः:काल्पनिक च्वखँया च्वमि
पुचः: च्वमि